Meer as 500 dié naweek vas in Gauteng | Maroela Media
Meer as 500 mense is die afgelope naweek in Gauteng in hegtenis geneem vir misdaad wat wissel van moord, verkragting, gewapende roof en motorkaping tot die onwettige besit van vuurwapens, het die polisie Maandag gesê.
Die polisie aan die Wes-Rand het op hul beurt 101 mense deur die loop van die naweek in hegtenis geneem op aanklagte van dronkbestuur, rooftog, huisbraak, diefstal en aanranding. ŉ Drankwinkel is ook gesluit.
In ander inhegtenisnemings is sowat 400 mense in Johannesbrug, Pretoria en Ekurhuleni vasgetrek.
Volgens kapt. Kay Makhubele, Gautengse polisiewoordvoerder, sluit dit twee mans, ŉ winkelbestuurder en ŉ toesighouer in wat Vrydag by ŉ winkelsentrum in Thabong in hegtenis neem is. Dié mans het glo geld uit die winkelkluis verwyder voor ŉ rooftog op 23 April by dié spesifieke winkel plaasgevind het. Hulle verskyn vandag in die Vereeniging-landdroshof.
Twee ander mense is Saterdag in ŉ klopjag in Vosloorus in hegtenis geneem vir die onwettige besit van vuurwapens.
Lt.genl. Elias Mawela, Gautengse polisiehoof, het die inhegtenisnemings verwelkom.
Goeie werk . Die howe moet dit net reg deurvoer .
Soveel kriminele is los in Gauteng dat hulle 500 in een enkele naweek kan toesluit. Ek wonder watter persentasie in ons hele land kriminele is.
teen more is almal weer op straat te min plek in tronke en met n skrale borgtog.
Sjoeee, lyk my dinge kom reg. Baie fankie
Propaganda. Is daar plek vir hulle? Terwyl die hofrolle oorvol is en die tronke nóg voller. En ons moet nou glo dat die hool enigsins “verbeter”? Hahahaha…..